Doreen Sioka

Doreen Nampiye Sioka (o o tshotsweng ka 1960) ke mopolotiki wa kwa Namibia. E ne e le leloko la palamente ya Namibia go tswa ka 1994 go tsena Mopitlo a le masome mabedi le motso ngwaga wa 2025 mo phathing ya SWAPO, gape e le tona go tswa ka 2005 go tsena Mopitlo a le masome mabedi le motso ngwaga wa 2025, o berekile e le tona wa tekatekano ya bong, nyeletso lehuma le tlhokomelo ya matshelo a batho.

 Botshelo jwa a le mmotlana le go tshaba 
Sioka o tshotswe ka Lwetse a le lesome le borobabobedi ngwaga wa 1960, kwa motseng wa Kasheshe kwa kgaolong ya Zambezi, a tsena sekolo se sebotlana kwa motseng wa kwa ga bone. Fa a le dingwaga di le lesome le botlhano, o ne a tshabela kwa Zambia, ka ntlha ya kgotlhang kwa South West Africa gareng ga sesole sa puso ya tlhaolele le balwela kgololesego ba Namibia.

Fa a ne a gobetse mo tlhaselong ya sesole sa Aforika Borwa kwa Oshatotwa ka 1976 o ne a nna leloko la Liberation Army of Namibia, a tsaya karolo mo mo ditlhaselong tsa Katima Mulilo ka 1977 le 1978 e le mongwe wa masole a basadi ba bararo fela.Neumbo, Namene Kandi (5 April 2005). "Madam Deputy Speaker, Ma'am!". New Era.

Morago ga tlhaselo ya 1988 o ne a berekela seromamowa sa Voice of Namibia, a tsweledisa dithuto tsa gagwe. O ne a amogela setlankana sa bobegadikgang le motlobo wa dibuka kwa Ndola a fetsa sekolo se segolwane kwa Roosevelt kwa Freetown, Sierra Leone. Sioka o ne a ya go bereka e le morutabana kwa Namibia Health and Education Centre kwa Kwanza-Sul, Angola, go fitlhelela ka lobakanyana fela pele ga boipuso jwa Namibia.

 Tiro ya sepolotiki 
Morago ga boipuso jwa Namibia ka 1989 Sioka o ne a tshwara maemo a a farologaneng a sepolotiki mo khanseleng ya SWAPO ya basadi. O ne a tlhophiwa go ya palamenteng ka 1994, le komiti ya legare ya SWAPO ka 1997. Ka 2005, Sioka o ne a tlhophiwa go nna mothusa motsamaisa dipuisano tsa palamente ya bone."Guide to Parliament" (PDF). Namibia Institute of Democracy. 2005. ISBN 99916-797-6-6. Archived from the original (PDF) on 6 July 2008. Retrieved 21 October 2025.

Morago ga ditlhopho tsa lefatshe la Namibia tsa 2009, Sioka o ne a thapiwa go nna tona wa tekatekano ya bong, le tlhokomelo ya bana, mo kabakanyong ya matona ka Morule 2012, morago ga bokopano jwa SWAPO, maemo a gagwe a bo tona a ne a fetolwa go nna tona wa pereko le selegae, a tlhatlhama Immanuel Ngatjizeko.Shipanga, Selma; Immanuel, Shinovene (5 December 2012). "Transition team picked". The Namibian. Archived from the original on 2012-12-06.

Fa Hage Geingob a nna tautona ka 2015, Sioka o ne a busediwa kwa mameong a go nna tona wa tekatekano ya bong, le tlhokomelo ya bana."Geingob announces Cabinet". The Namibian. 20 March 2015. O ne a nna mo maemong a morago ga Geingob a sena go tlhopha palamente ya gagwe mo legatong la bobedi."Central bank Governor appointed finance minister". Informanté. 2020-03-22. Archived from the original on 2020-08-05. Retrieved 2025-10-21. Ka 2020, bagwanti ba ShutItAllDown ba ne ba gwetlha gore a ithole marapo morago ga ba sena go supa fa a sa kgone go rarabolola kgang ya kgotlhang ya baratani kwa Namibia.Iikela, Sakeus (8 October 2020). "Sioka in storm over N$1,4m shacks". The Namibian. p. 1.

 Botshelo jwa gagwe 
Doreen Sioka o nyetswe ebile o na le bana ba le bararo. Ntle le degree tsa gagwe tse a nnileng le tsone ka nako ya fa a tshabile, o ne a fetsa dithuto di le pedi, a nna le high diploma le setlankana sa tshireletso go tswa kwa Cambridge Tutorial College le diploma ya kgebo go tswa kwa Management College of Southern Africa (MANCOSA).

 Metswedi